Šerbe

Šerbe ili šerbet (Arapski: شربات) je popularno piće u  Zapadnoj i Južnoj Aziji i priprema se od voća ili latica cvijeća.  Sladak je i servira se hladno. Može se služiti u vidu koncentrata i jede sa kašikom ili se razrijedi s vodom i kreira se piće.
Popularne vrste šerbeta sadržavaju jednu ili više od sljedećih sastojaka: sok od ruže, sandalovina, Bael, Gurhal (Hibiscus), Limun, Naranča, Mango, Ananas, i Falsa (Grewia asiatica). 

Većinom šerbe se vrlo često pije u domovima u Indiji,  Turskoj, Iranu,  Arapskom poluotoku,  Afganistanu, Pakistanu, i Bangladešu.
Šerbedžija je osoba koja prodaje ili poslužuje šerbe iz velikog, karakterističnog bokala.

 Porijeklo riječi 
Riječ sharbat dolazi iz  perzijskog "شربت" "sharbat" i  Sherbet  iz  turskog "şerbet" "šerbet", od kojih oba opet dolaze iz arapskog شربة "sharba" što znači piće, izvedeno od glagola شرب "shariba"  piti . Također se zove i "sorbet", što dolazi iz  francuskog "sorbet", te od  italijanskog "sorbetto", a zasnovano na turskoj riječi "şerbet". Riječ je sinonim za sirup u britanskom engleskom i američkom engleskom. Značenje, pravopis i izgovor razlikuju se među mnogim zemljama. Obično se piše "šerbet", ali u novije vrijeme mijenja ime u "Sherbert".
 Priprema 
Pravi se od svježeg ili ukuhanog voća i njegova soka (višanja, trešanja, malina...) čemu se obično dodaje limunov sok i kuhani šećer, a čest dodatak su i karanfilčići. 

Posebna vrsta je mevludsko i iftarsko šerbe koje se služi na mevludima i iftarima tokom mjeseca Ramazana, a često se i poslužuje u specijalnim prilikama, na svadbama, pri rođenju djeteta, završetku školovanja, zapošljavanju. Ono se pravi od ukuhane kore cimeta i karanfilića koji se procijede i ta se tečnost doda u vodu prethodno ušpinovanu sa šećerom. Služi se gušće, mada neki vole da ga razblaže sa još vode. 

 Drugi napitci od kuhanog voća 
 Kompot
 Hošaf
 Paluza

 Reference 

Kategorija:Bezalkoholna pića